Intelligens bőröndcímke városnéző tippekkel - Turizmus.com
2017. július 07. 12:06
A KLM Holland Királyi Légitársaság egy praktikus eszközzel kedveskedik azoknak az utasoknak, akik szeptemberben látogatják meg a holland fővárost.
Valószínűleg hamar a Hollandiába látogató turisták kedvence lesz a szeptemberben igényelhető beszélő turistakalauz, a KLM Care Tag. A különleges tervezésű, helyszín-érzékeny eszközöket offline GPS modullal és beszédszoftverrel szerelték fel, így akár a városi sétálgatás vagy biciklizés közben is a legpontosabb utasításokat és javaslatokat kaphatják a használók.
A légitársaság évek óta elkötelezett az ügyfélorientált szolgáltatások nyújtása mellett, éppen ezért nem meglepő, hogy még a fedélzeten kívül is igyekeznek az utasaik kedvében járni.
A limitált kiadású KLM CareTageket kizárólag szeptemberben tudják ingyenesen megrendelni azok az utasok, akik Amszterdamba repülnek
A KLM csapata több mint 100 praktikus és igazán amszterdami tippet gyűjtött össze, és töltött fel az intelligens bőröndcímkék állományába. A hasznos javaslatok mellett számos olyan személyes ötletet is tartalmaz a rendszer, mint például: hol tudnak biciklit és csónakot bérelni, hol kóstolhatnak nagyon finom helyi ételeket ingyen, vagy hol találkozhatnak látványos street art alkotásokkal.
Valószínűleg hamar a turisták kedvence lesz a szeptemberben igényelhető beszélő turistakalauz, a KLM Care Tag
A limitált kiadású KLM CareTageket kizárólag szeptemberben tudják ingyenesen megrendelni azok az utasok, akik Amszterdamba repülnek. Az intelligens bőröndcímkék kezdetben csak angol nyelven lesznek elérhetőek, a légitársaság idei tervei között azonban szerepel a kínai, a portugál, a német és az orosz nyelvek bevezetése is.
KLM városnézés Amszterdam GPS praktikus információk KLM Care Tag bőröndcímke
Városkalauz a Facebookkal
M-Square Hotel joins Leonardo Hotels chain after acquistion Szállodai recepciós, Sopron Zöld utat kapott a LOT a Condor átvételéhez